**Timi Lahtinen** (s. 6. tammikuuta 1995 Helsinki) on suomalainen jääkiekkoilija, joka pelaa Britannian EIHL-liigan skotlantilaisjoukkue Dundee Starsissa. Hän on pelipaikaltaan vasen laitahyökkääjä.

Ura
---

### Seuraura

Lahtinen on Jokereiden kasvatti. Hän voitti C-nuorten Suomenmestaruuden vuonna 2010. Seuraavalla kaudella 2010–2011 Lahtinen oli yhdeksällä osumallaan Jokereiden C-nuorten paras maalintekijä Miikka Virran kanssa SM-karsinnoissa. Vuosina 2012 ja 2013 hän voitti B-nuorten Suomenmestaruuden.

Kaudeksi 2013–2014 Lahtinen siirtyi Espoo Bluesin A-nuoriin, joita hän edusti myös U20 Super Challengessa. Lahtinen oli joukkueen paras maalintekijä ja jakoi sisäisen pistepörssin kolmannen sijan Joel Janatuisen ja Aleksi Järvisen kanssa tehoilla 28+20=48. Hän jakoi koko A-nuorten SM-liigan maalipörssin kolmannen sijan Lukon Jesse Huhtalan kanssa. Lahtinen voitti kauden päätteeksi A-nuorten Suomenmestaruuden.

Huhtikuussa 2014 Lahtinen teki 2+1-vuotisen SM-liigasopimuksen Bluesin kanssa. Hän teki liigadebyyttinsä 3. lokakuuta 2014 vieraissa Tapparaa vastaan. Lahtinen merkittiin Bluesin nelosketjun vasempaan laitaan Nico Aaltosen ja Peter Tiivolan viereen. Hän sai ottelussa jääaikaa 7.43 minuuttia. Yhteensä Lahtinen pelasi kauden 2014–2015 aikana SM-liigassa 30 runkosarjaottelua tehden yhden syöttöpisteen. Hän pelasi ison osan kaudestaan myös lainalla Mestis-joukkue Kiekko-Vantaassa. Kevään 2015 pudotuspeleissä Lahtinen vahvisti Bluesin A-nuoria, jotka voittivat kauden päätteeksi SM-pronssia.

Lahtinen avasi maalitilinsä SM-liigassa kauden 2015–2016 toisella kierroksella 12. syyskuuta 2015 vieraissa Pelicansia vastaan. Lokakuussa 2015 Blues lainasi hänet Mestis-joukkue TUTO Hockeyn vahvuuteen. Lahtinen pelasi siellä yhdeksän ottelua, kunnes Blues kutsui hänet marraskuussa takaisin vahvuuteensa, kun talousvaikeuksista kärsinyt joukkue oli luopunut muutamista avainpelaajistaan. Lahtinen pelasi Bluesissa kaikkiaan 41 runkosarjaottelua tehopistein 1+1=2 sekä kuusi Mestarien liigan ottelua tehden yhden maalin. Seura nimesi hänet ns. nuorten pelaajien listalle, joten Blues lainasi Lahtisen joukkueen kauden päätyttyä loppukaudeksi TUTOon. Joukkueen kauden päätyttyä hän siirtyi Bluesin A-nuorten vahvuuteen ja voitti kauden päätteeksi SM-hopeaa.

Kaudeksi 2016–2017 Lahtinen siirtyi 1+1-vuotisella sopimuksella Turun Palloseuraan. Ensimmäiseksi sopimuskaudeksi seura kuitenkin vuokrasi hänet TUTOon. Lahtinen kuitenkin nostettiin kauden mittaan TPS:ään ja hän jäi siirtotakarajan jälkeen joukkueen vahvuuteen. Lahtinen pelasi kauden aikana SM-liigassa 27 runkosarjaottelussa kaksi maalia ja kuudessa playoff-ottelussa kaksi syöttöpistettä. Kaudella 2017–2018 hän ehti pelata TPS:ssä yhden CHL-ottelun, kunnes syyskuussa 2017 seura lainasi Lahtisen alustavasti taas koko kauden kattavalla sopimuksella TUTOon. Hän pelasi siellä loppukauden, mutta Lahtinen pelasi runkosarjassa vain yhdeksän ottelua sekä kaksi Suomen Cupin ottelua loukkaantumisen vuoksi. Hän palasi kaukaloihin helmikuussa 2018. Lahtinen voitti kauden päätteeksi Mestis-hopeaa. Hän voitti myös Suomen Cupin.

Lahtinen teki kaudeksi 2018–2019 vuoden mittaisen sopimuksen TUTOn kanssa. Kaudeksi 2019–2020 hän siirtyi jatkamaan Mestis-uraansa vuoden mittaisella sopimuksella Iisalmen Peli-Karhuihin. Lahtinen siirtyi kaudeksi 2020–2021 Mestiksen nousijajoukkue Kiekko-Espoon riveihin. Kesken kauden, helmikuussa 2021 hän siirtyi loppukaudeksi Slovakian toiseksi korkeimmalle sarjatasolle 1. hokejová liga SR:n HK Spišská Nová Vesiin. Lahtista oli houkuttelemassa Slovakiaan TUTO Hockeyn entinen urheilutoimenjohtaja Elmo Aittola, joka toimi HK Dukla Michalovcen urheilutoimenjohtajana sarjatasoa ylempänä Extraligassa. Lahtinen voitti tehoilla 8+8=16 koko sarjan pudotuspelien maalipörssin ja hän jakoi pistepörssin voiton joukkuetoverinsa Matej Giľákin kanssa. Spišská Nová Vesin kausi päättyi mestaruuteen ja sarjanousuun.

Kaudeksi 2021–2022 Lahtinen siirtyi vuoden mittaisella sopimuksella Britannian EIHL-liigan skotlantilaisjoukkue Dundee Starsiin.

### Maajoukkueura

Lahtinen on pelannut neljä nuorten ja 22 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Blues | SM-liiga | 30 | 0 | 1 | 1 | 0 | 1 | 0 | 0 | 0 | 0 |
| 2014–2015 | Blues | A-SM | 30 | 0 | 1 | 1 | 0 | 1 | 0 | 0 | 0 | 0 |
|  | Blues | SM-liiga | 30 | 0 | 1 | 1 | 0 | 1 | 0 | 0 | 0 | 0 |
|  | Kiekko-Vantaa | Mestis | 14 | 1 | 4 | 5 | 0 | – | – | – | – | – |
| 2015–2016 | Blues | SM-liiga | 41 | 1 | 1 | 2 | 2 | – | – | – | – | – |
|  | TUTO Hockey | Mestis | 10 | 2 | 1 | 3 | 4 | 7 | 0 | 3 | 3 | 4 |
| 2016–2017 | TPS | SM-liiga | 27 | 2 | 0 | 2 | 6 | 6 | 0 | 2 | 2 | 2 |
|  | TUTO Hockey | Mestis | 22 | 8 | 13 | 21 | 2 | – | – | – | – | – |
| 2017–2018 | TUTO Hockey | Mestis | 9 | 1 | 0 | 1 | 0 | 18 | 4 | 4 | 8 | 10 |
| 2018–2019 | TUTO Hockey | Mestis | 46 | 10 | 8 | 18 | 18 | 10 | 1 | 2 | 3 | 4 |
| 2019–2020 | IPK | Mestis | 46 | 6 | 14 | 20 | 28 | – | – | – | – | – |
| 2020–2021 | Kiekko-Espoo | Mestis | 20 | 1 | 7 | 8 | 6 | – | – | – | – | – |
|  | HK Spišská Nová Ves | Slovakia I | 6 | 4 | 0 | 4 | 0 | 15 | 8 | 8 | 16 | 14 |
| 3 kautta | yhteensä | SM-liiga | 98 | 3 | 2 | 5 | 8 | 7 | 0 | 2 | 2 | 2 |
| 7 kautta | yhteensä | Mestis | 167 | 29 | 47 | 76 | 58 | 35 | 5 | 9 | 14 | 18 |

Lähteet
-------

* Timi Lahtinen The Internet Hockey Databasessa (englanniksi)
* Timi Lahtinen Eurohockey-sivustolla (englanniksi)
* Timi Lahtinen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Timi Lahtinen *Elite Prospects*. Everysport Media Group AB.  (englanniksi)
2. ↑  Elite Prospects - Jokerit U16 *eliteprospects.com*. Everysport Media Group AB. Viitattu 13.7.2019. (englanniksi)
3. ↑  Elite Prospects - Blues U20 *eliteprospects.com*. Everysport Media Group AB. Viitattu 13.7.2019. (englanniksi)
4. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 13.7.2019. (englanniksi)
5. ↑  Blues julkisti tukun sopimuksia – Giliati tunnetuin nimi *Jatkoaika.com*.  28.4.2014. Jatkoaika r.y. Viitattu 4.10.2014.
6. ↑  Kokoonpanot *liiga.fi*.  3.10.2014. Jääkiekon SM-liiga Oy. Viitattu 7.5.2020.
7. ↑  Ottelutilastot *liiga.fi*.  3.10.2014. Jääkiekon SM-liiga Oy. Viitattu 4.10.2014.
8. ↑  Otteluseuranta *liiga.fi*.  12.9.2015. Jääkiekon SM-liiga Oy. Viitattu 19.9.2015.
9. ↑  Blues kutsuu hyökkääjänsä TUTOsta *Jatkoaika.com*.  24.11.2015. Jatkoaika r.y. Viitattu 11.3.2016.
10. ↑  TUTOn haaviin myös hyökkääjä Bluesista *Jatkoaika.com*.  11.3.2016. Jatkoaika r.y. Viitattu 11.3.2016.
11. ↑  TPS:lle iso rypäs sopimuksia – Heikkinen vahvistamaan takalinjoja *Jatkoaika.com*.  18.5.2016. Jatkoaika r.y. Viitattu 18.5.2016.
12. ↑  TUTOn tulevan kauden runko julki – Wilenius siirtyy Turkuun *Jatkoaika.com*.  21.5.2016. Jatkoaika r.y. Viitattu 21.5.2016.
13. ↑  Timi Lahtinen palaa TUTOon! *tutohockey.fi*.  15.9.2017. TUTO Hockey Oy. Viitattu 15.9.2017.
14. ↑  Timi Lahtinen: "Voimaa ja röyhkeyttä maalintekoon" *tutohockey.fi*.  21.2.2018. TUTO Hockey Oy. Viitattu 18.4.2018.
15. ↑  Lahtinen ja Mäntylä jatkavat TUTOssa *Jatkoaika.com*.  12.5.2018. Jatkoaika r.y. Viitattu 22.5.2018.
16. ↑  Timi Lahtinen vahvistaa IPK:n hyökkäystä! *ipk.fi*.  11.4.2019. IPK Hockey Oy. Viitattu 11.4.2019.
17. ↑  Neljä uutta sopimusta Kiekko-Espoolle *kiekko-espoo.com*.  10.8.2020. Kiekko-Espoo Oy. Viitattu 10.8.2020.
18. ↑  HK Spisska Nova Ves *facebook.com*.  16.2.2021. Hokejový klub Spišská Nová Ves. Viitattu 17.2.2021. (slovakiksi)
19. ↑  Elite Prospects - Slovakia2 Stats 2020-2021 *eliteprospects.com*. Everysport Media Group AB. Viitattu 2.8.2021. (englanniksi)
20. ↑  Huttunen, Sasha: Tämä ei ole Suomessa mahdollista: 26-vuotias suomalaiskiekkoilija pelaa liiganoususta – "En ymmärrä, mikä siellä mättää" *iltalehti.fi*.  13.4.2021. Alma Media Suomi Oy. Viitattu 2.8.2021.
21. ↑  Miettinen, Miska: Liigassakin pelannut suomalainen jatkaa ulkomailla – vaihtoi seuraa ja sai luotsin ilmiömäiset kehut *Leijonat.com*.  31.7.2021. Nordic Sport Media. Viitattu 2.8.2021.